Mnenje Evropskega odbora regij – Pravice in vrednote

(2018/C 461/16)

Glavni poročevalec: François DECOSTER (FR/ALDE), podpredsednik regije Hauts-de-France Referenčni dokument: COM(2018) 383 final

I. PREDLOGI SPREMEMB

Predlog spremembe 1

Naslov

Predlog Komisije Predlog spremembe OR Predlog Uredba Evropskega parlamenta in Sveta o vzpostavitvi programa za pravice in vrednote Predlog Uredba Evropskega parlamenta in Sveta o vzpostavitvi programa za pravice, vrednote in državljanstvo

Obrazložitev

Ime programa mora biti skladno s cilji in uvedenimi ukrepi. Sklop „državljanstvo“ igra v programu ključno vlogo, zato bi moral biti naveden v naslovu, ki ga je treba dopolniti.

Predlog spremembe 2

Uvodna izjava 4

Predlog Komisije Predlog spremembe OR Program za pravice in vrednote (v nadaljnjem besedilu: program) bi moral omogočiti razvoj sinergij za obravnavo izzivov, ki so skupni spodbujanju in zaščiti vrednot, ter doseganje kritične razsežnosti za doseganje konkretnih rezultatov na terenu. To bi bilo treba doseči z nadgrajevanjem pozitivnih izkušenj iz predhodnih programov. S tem se bo omogočilo polno izkoriščanje morebitnih sinergij za učinkovitejšo podporo zajetih področij politik in povečanje njihove zmožnosti za doseganje ljudi. Da bi bil program učinkovit, bi moral s prilagojenimi pristopi upoštevati posebnosti različnih politik, njihove različne ciljne skupine in njihove posebne potrebe. Program za pravice, vrednote in državljanstvo (v nadaljnjem besedilu: program) bi moral omogočiti razvoj sinergij za obravnavo izzivov, ki so skupni spodbujanju in zaščiti vrednot, ter doseganje kritične razsežnosti za doseganje konkretnih rezultatov na terenu. To bi bilo treba doseči z nadgrajevanjem pozitivnih izkušenj iz predhodnih programov ter tudi z oblikovanjem novih, inovativnih ukrepov . S tem se bo omogočilo polno izkoriščanje morebitnih sinergij za učinkovitejšo podporo zajetih področij politik in povečanje njihove zmožnosti za doseganje ljudi. Da bi bil program učinkovit, bi moral s prilagojenimi pristopi upoštevati posebnosti različnih politik, njihove različne ciljne skupine in njihove posebne potrebe.

Obrazložitev

Ne bi se smeli zanašati le na obstoječe dejavnosti, temveč bi morali oblikovati nove ukrepe, ki bi spodbujali izmenjavo najboljših praks in informacij ter sinergijo. To bi bilo na primer mogoče z uvedbo programa izmenjave in mobilnosti za izvoljene lokalne in regionalne predstavnike ali vzpostavitvijo mreže „evropskih dopisnikov“ pri vseh lokalnih in regionalnih oblasteh v Evropi.

Predlog spremembe 3

Uvodna izjava 5

Predlog Komisije Predlog spremembe OR Za približanje Evropske unije njenim državljanom so potrebni najrazličnejši ukrepi in usklajena prizadevanja. Zbliževanje državljanov prek projektov partnerstev med mesti ali mrež mest in podpiranje organizacij civilne družbe na področjih, ki jih zajema program, bosta prispevala k povečanju udeležbe državljanov v družbi, posledično pa tudi k njihovemu večjemu sodelovanju v demokratičnem življenju Unije. Hkrati podporne dejavnosti za spodbujanje medsebojnega razumevanja, raznolikosti, dialoga in spoštovanja drugih vzbujajo občutek pripadnosti in evropske identitete, ki temelji na skupnem razumevanju evropskih vrednot, kulture, zgodovine in dediščine. Spodbujanje večjega občutka pripadnosti Uniji in vrednot Unije je zaradi odmaknjenosti in oddaljenosti od evropske celine še posebej pomembno pri državljanih EU iz najbolj oddaljenih regij. Za približanje Evropske unije njenim državljanom so potrebni najrazličnejši ukrepi in usklajena prizadevanja. Zbliževanje državljanov prek projektov partnerstev med mesti ali mrež mest ali projektov čezmejnega sodelovanja in podpiranje organizacij civilne družbe ter lokalnih in regionalnih oblasti na področjih, ki jih zajema program, ter pri usposabljanju in obveščanju izvoljenih lokalnih in regionalnih predstavnikov, ki delujejo kot multiplikatorji, bosta prispevala k povečanju udeležbe državljanov v družbi, posledično pa tudi k njihovemu večjemu sodelovanju v demokratičnem življenju Unije. Hkrati podporne dejavnosti za spodbujanje medsebojnega razumevanja, raznolikosti, dialoga in spoštovanja drugih vzbujajo občutek pripadnosti in evropske identitete, ki temelji na skupnem razumevanju evropskih vrednot, kulture, zgodovine in dediščine. Spodbujanje večjega občutka pripadnosti Uniji in vrednot Unije je zaradi odmaknjenosti in oddaljenosti od evropske celine še posebej pomembno pri državljanih EU iz najbolj oddaljenih regij.

Obrazložitev

Pri programu za pravice in vrednote bi bilo treba upoštevati tudi projekte čezmejnega sodelovanja, saj prispevajo k občutku skupne pripadnosti in evropske identitete ter preseganju nacionalnih razlik. Pri krepitvi delovanja državljanov igrajo pomembno vlogo tudi lokalne in regionalne oblasti, zato morajo biti upravičene do sredstev, zlasti na področjih državljanskih pravic in državljanske udeležbe. Program usposabljanja in obveščanja izvoljenih lokalnih in regionalnih predstavnikov bi bil odlično orodje, ki bi lokalnim in regionalnim oblastem pomagalo prispevati k temu.

Predlog spremembe 4

Uvodna izjava 6

Predlog Komisije Predlog spremembe OR Dejavnosti spominjanja in kritični razmislek glede evropskega zgodovinskega spomina so potrebni za ozaveščanje državljanov o skupni zgodovini kot temelju za skupno prihodnost, moralne cilje in skupne vrednote. Treba bi bilo upoštevati tudi pomen zgodovinskih, kulturnih in medkulturnih vidikov ter povezave med spominjanjem in oblikovanjem evropske identitete ter občutka skupne pripadnosti. Dejavnosti spominjanja , kritičnega razmisleka in počastitve evropskega zgodovinskega spomina in skupnih vrednot so potrebne za ozaveščanje državljanov o skupni zgodovini in vrednotah kot temeljih za skupno prihodnost, vzajemno zaupanje, moralne cilje in skupne vrednote. Treba bi bilo upoštevati tudi pomen zgodovinskih, kulturnih in medkulturnih vidikov , dogajanje na lokalni in nacionalni ravni ter povezave med spominjanjem in oblikovanjem evropske identitete ter občutka skupne pripadnosti.

Obrazložitev

Slovesnosti, tako kot dolžnost spomina, prispevajo h gradnji skupne prihodnosti in evropske identitete, ki mora temeljiti na vzajemnem zaupanju. Lahko gre za praznovanje mednarodnih dni ali pa bolj lokalne dogodke, ki lahko povečajo občutek evropske pripadnosti.

Predlog spremembe 5

Uvodna izjava 7

Predlog Komisije Predlog spremembe OR Državljani bi se morali bolj zavedati svojih pravic, ki izhajajo iz državljanstva Unije, in bi se morali počutiti, da lahko sproščeno živijo, potujejo, študirajo, delajo in sodelujejo v prostovoljnih dejavnostih v drugih državah članicah, pri čemer bi morali imeti občutek, da lahko uživajo in uveljavljajo svoje državljanske pravice, zaupajo v enakopravnost dostopa do njihovih pravic ter v njihovo nediskriminatorno polno uveljavljanje in zaščito, ne glede na to, kje v Uniji se nahajajo. Civilno družbo je treba podpreti pri spodbujanju in varovanju skupnih vrednot EU v skladu s členom 2 PEU ter ozaveščanju o njih in pri prispevanju k učinkovitemu uveljavljanju pravic na podlagi prava Unije. Državljani bi se morali bolj zavedati svojih pravic, ki izhajajo iz državljanstva Unije, in bi se morali počutiti, da lahko sproščeno živijo, potujejo, študirajo, delajo in sodelujejo v prostovoljnih dejavnostih v drugih državah članicah, pri čemer bi morali imeti občutek, da lahko uživajo in uveljavljajo svoje državljanske pravice, zaupajo v enakopravnost dostopa do njihovih pravic ter v njihovo nediskriminatorno polno uveljavljanje in zaščito, ne glede na to, kje v Uniji se nahajajo. Civilno družbo je treba podpreti pri spodbujanju in varovanju skupnih vrednot EU v skladu s členom 2 PEU ter ozaveščanju o njih in pri prispevanju k učinkovitemu uveljavljanju pravic na podlagi prava Unije. Podpreti je treba lokalne in regionalne oblasti in njihova predstavniška združenja, ki izvajajo dejavnosti v okviru programa za pravice in vrednote, zlasti za krepitev državljanskih pravic in državljanske udeležbe.

Obrazložitev

Lokalne in regionalne oblasti so upravičene do sredstev iz tega programa in imajo pomembno vlogo, zlasti pri spodbujanju državljanske udeležbe in varovanju pravic evropskih državljanov. Združenja lokalnih in regionalnih oblasti imajo veliko vlogo pri razširjanju programa in so še vedno tudi njegov del.

Predlog spremembe 6

Uvodna izjava 15

Predlog Komisije Predlog spremembe OR V skladu s členoma 8 in 10 PDEU bi morali pri vseh dejavnostih v okviru programa podpirati vsesplošno upoštevanje ciljev enakosti spolov in načela nediskriminacije. V skladu s členoma 8 in 10 PDEU bi morali pri vseh dejavnostih v okviru programa podpirati vsesplošno upoštevanje ciljev enakosti spolov in načela nediskriminacije. Z določbami iz tega programa bi morali predvideti posebne pogoje in ukrepe za zagotovitev spoštovanja in izvajanja standardov za enakost spolov ter za boj proti vsem oblikam diskriminacije.

Obrazložitev

V okviru programa in njegovega akcijskega načrta bi bilo treba oblikovati posebne določbe za doseganje ciljev enakosti spolov in boja proti diskriminaciji. To bi na primer lahko storili s kampanjami ozaveščanja, ravnovesjem med številom moških in žensk v teh kampanjah in zagotavljanjem navzočnosti ranljivih pripadnikov manjšin.

Predlog spremembe 7

Uvodna izjava 18

Predlog Komisije Predlog spremembe OR Neodvisni organi za človekove pravice in organizacije civilne družbe imajo ključno vlogo pri spodbujanju in varstvu skupnih vrednot Unije iz člena 2 PEU ter ozaveščanju o njih in pri prispevanju k učinkovitemu uveljavljanju pravic v skladu s pravom Unije, vključno z Listino EU o temeljnih pravicah. Kot je razvidno iz resolucije Evropskega parlamenta z dne 18. aprila 2018, je ustrezna finančna podpora ključnega pomena za razvoj spodbudnega in trajnostnega okolja za organizacije civilne družbe, da se okrepi njihova vloga in da lahko svoje naloge izvajajo neodvisno in učinkovito. Financiranje EU dopolnjuje prizadevanja na nacionalni ravni, zato bi moralo prispevati k podpiranju, opolnomočenju in izgradnji zmogljivosti neodvisnih organizacij civilne družbe, ki so dejavne pri spodbujanju človekovih pravic in katerih dejavnosti pomagajo pri strateškem uveljavljanju pravic v skladu s pravom EU in Listino EU o temeljnih pravicah, tudi prek dejavnosti zastopanja interesov in nadzora, ter k spodbujanju in zaščiti skupnih vrednot Unije na nacionalni ravni in ozaveščanju o tem. Neodvisni organi za človekove pravice in organizacije civilne družbe imajo ključno vlogo pri spodbujanju in varstvu skupnih vrednot Unije iz člena 2 PEU ter ozaveščanju o njih in pri prispevanju k učinkovitemu uveljavljanju pravic v skladu s pravom Unije, vključno z Listino EU o temeljnih pravicah. Kot je razvidno iz resolucije Evropskega parlamenta z dne 18. aprila 2018, je ustrezna in zadostna finančna podpora ključnega pomena za razvoj spodbudnega in trajnostnega okolja za organizacije civilne družbe, da se okrepi njihova vloga in da lahko svoje naloge izvajajo neodvisno in učinkovito. Financiranje EU dopolnjuje prizadevanja na nacionalni ravni, zato bi moralo prispevati k podpiranju, opolnomočenju in izgradnji zmogljivosti neodvisnih organizacij civilne družbe, ki so dejavne pri spodbujanju človekovih pravic in katerih dejavnosti pomagajo pri strateškem uveljavljanju pravic v skladu s pravom EU in Listino EU o temeljnih pravicah, tudi prek dejavnosti zastopanja interesov in nadzora, ter k spodbujanju in zaščiti skupnih vrednot Unije na nacionalni ravni in ozaveščanju o tem.

Obrazložitev

Zagotoviti je treba proračun, ki bo omogočal podporo največjega možnega števila predloženih projektov, da se prepreči nezadovoljstvo in spodbujajo pobude zainteresiranih strani.

Predlog spremembe 8

Uvodna izjava 21

Predlog Komisije Predlog spremembe OR Za zagotovitev učinkovite dodelitve sredstev iz splošnega proračuna Unije je treba zagotoviti evropsko dodano vrednost vseh ukrepov, ki se izvajajo, ter njihovo dopolnjevanje z ukrepi držav članic, medtem ko je treba stremeti k skladnosti, dopolnjevanju in sinergijam s programi financiranja, ki podpirajo področja politike s tesnimi medsebojnimi vezmi, zlasti v okviru sklada za pravosodje, pravice in vrednote in s tem s programom za pravosodje, ter s programoma Ustvarjalna Evropa in Erasmus+, da bi uresničili potencial kulturnih povezav na področju kulture, medijev, umetnosti, izobraževanja in ustvarjalnosti. Treba je ustvariti sinergije z drugimi evropskimi programi financiranja, zlasti na področjih zaposlovanja, notranjega trga, podjetništva, mladine, zdravja, državljanstva, pravosodja, migracij, varnosti, raziskav, inovacij, tehnologije, industrije, kohezijske politike, turizma ter zunanjih odnosov, trgovine in razvoja. Za zagotovitev učinkovite dodelitve sredstev iz splošnega proračuna Unije je treba zagotoviti evropsko dodano vrednost vseh ukrepov, ki se izvajajo, ter njihovo dopolnjevanje z ukrepi držav članic ter lokalnih in regionalnih oblasti v skladu z načelom „aktivne subsidiarnosti“ , medtem ko je treba stremeti k skladnosti, dopolnjevanju in sinergijam s programi financiranja, ki podpirajo področja politike s tesnimi medsebojnimi vezmi, zlasti v okviru sklada za pravosodje, pravice in vrednote in s tem s programom za pravosodje, ter s programoma Ustvarjalna Evropa in Erasmus+, da bi uresničili potencial kulturnih povezav na področju kulture, medijev, umetnosti, izobraževanja in ustvarjalnosti. Treba je ustvariti sinergije z drugimi evropskimi programi financiranja, zlasti na področjih zaposlovanja, notranjega trga, podjetništva, mladine, zdravja, državljanstva, pravosodja, migracij, varnosti, raziskav, inovacij, tehnologije, industrije, kohezijske politike, turizma ter zunanjih odnosov, trgovine in razvoja , ter spodbujati nove sinergije z uvedbo inovativnih horizontalnih ukrepov .

Obrazložitev

Lokalne in regionalne oblasti so prav tako dejavne, zato morajo države in Evropska unija upoštevati njihovo delovanje, da se zagotovijo skladnost, dopolnjevanje in globalna sinergija.

Projektna skupina za subsidiarnost in sorazmernost z vodilom „storiti manj, a učinkoviteje“ je 10. julija podala svoje sklepe, v katerih je predlagala nov pristop, imenovan „aktivna subsidiarnost“. Ta bi zagotovil dodano vrednost zakonodaje EU v korist državljanov in privedel do večjega prevzemanja odgovornosti v zvezi z odločitvami Unije v državah članicah.

Vztrajati je treba pri uvedbi novih inovativnih ukrepov za spodbujanje občutka evropske identitete in državljanske udeležbe, zlasti pri vzpostavitvi programa Erasmus za izvoljene lokalne in regionalne predstavnike ali mreže „evropskih dopisnikov“ po avstrijskem modelu.

Predlog spremembe 9

Uvodna izjava 24

Predlog Komisije Predlog spremembe OR Vrste financiranja in načine izvajanja iz te uredbe bi bilo treba izbrati na podlagi njihove ustreznosti za uresničevanje specifičnih ciljev in rezultatov ukrepov, pri čemer se upoštevajo zlasti stroški kontrol, upravno breme in pričakovana stopnja neupoštevanja veljavnih pravil. To bi moralo vključevati razmislek o uporabi pavšalnih zneskov, pavšalnih stopenj in stroškov na enoto ter financiranja, ki ni povezano s stroški, kot je določeno v členu 125(1) finančne uredbe. Vrste financiranja in načine izvajanja iz te uredbe bi bilo treba izbrati na podlagi njihove ustreznosti za uresničevanje specifičnih ciljev in rezultatov ukrepov, pri čemer se upoštevajo zlasti stroški kontrol, upravno breme in pričakovana stopnja neupoštevanja veljavnih pravil. To bi moralo vključevati razmislek o uporabi pavšalnih zneskov, pavšalnih stopenj in stroškov na enoto ter financiranja, ki ni povezano s stroški, kot je določeno v členu 125(1) finančne uredbe. Z ukrepi je treba v največji možni meri omejiti upravno breme za prosilce in zagotoviti dostop do sredstev vsem organizacijam, ki bi lahko bile morebitni prosilci. Uvesti je treba dvostopenjski postopek prijave, sestavljen iz kratkega opisa projekta za ugotavljanje upravičenosti in iz popolne prijave, če obstaja obetavna možnost financiranja. Če je izvedljivo, bi bilo treba sprejemati prijave v elektronski obliki. Prosilci morajo imeti dostop do nacionalne kontaktne točke, ki jim nudi podporo, odgovarja na njihova vprašanja o postopku prijave in lahko preveri, ali je njihova prijava, preden jo pošljejo, popolna. EU vse morebitne upravičence karseda ustrezno seznanja z možnostmi financiranja, da se zagotovi sodelovanje raznolikih organizacij iz različnih držav članic in partnerskih držav.

Obrazložitev

Poenostavitev postopka prijave je ključnega pomena, zlasti za tiste, ki za sredstva prosijo prvič, manjše skupnosti in nepridobitne organizacije. Zato je pomembno, da se o teh možnostih kar najbolje in v največji možni meri obvešča vse lokalne in regionalne oblasti ter vse druge deležnike, ki bi lahko bili zainteresirani, s čimer bi se izognili temu, da bi imeli koristi le privilegirani partnerji EU ali najbolje obveščene organizacije. V besedilu Evropske komisije je treba izpostaviti „evropske dopisnike“.

Predlog spremembe 10

Uvodna izjava 28

Predlog Komisije Predlog spremembe OR Glede na to, kako pomembno je obvladovanje podnebnih sprememb v skladu z zavezami Unije za izvajanje Pariškega sporazuma in ciljev Združenih narodov za trajnostni razvoj, bo ta program prispeval k vključevanju podnebnih ukrepov in k doseganju skupnega cilja, da bi bilo 25 % proračunskih odhodkov EU namenjenih podnebnim ciljem. Ustrezni ukrepi bodo opredeljeni med pripravo in izvajanjem programa ter ponovno ocenjeni v vmesni oceni. Glede na to, kako pomembno je obvladovanje podnebnih sprememb v skladu z zavezami Unije za izvajanje Pariškega sporazuma in ciljev Združenih narodov za trajnostni razvoj, in ob upoštevanju tega, da bi s skupnimi ukrepi na teh področjih na različnih ravneh lahko razvili državljansko zavest in občutek pripadnosti, bo ta program prispeval k vključevanju podnebnih ukrepov in k doseganju skupnega cilja, da bi bilo 25 % proračunskih odhodkov EU namenjenih podnebnim ciljem. Ustrezni ukrepi bodo opredeljeni med pripravo in izvajanjem programa ter ponovno ocenjeni v vmesni oceni , hkrati pa bodo podprte obstoječe lokalne pobude .

Obrazložitev

Ukrepi v zvezi s podnebnimi spremembami in doseganjem širših ciljev OZN za trajnostni razvoj so neposredno povezani z oblikovanjem vključujoče družbe in povečujejo občutek državljanstva in pripadnosti. Državljane je treba obveščati o svetovnih izzivih glede podnebja, prav tako pa jih je treba vključiti v skupne dejavnosti. To se lahko poudari v zakonodaji, in sicer še toliko bolj, ker sinergija med programom za pravice in vrednote ter bojem proti podnebnim spremembam ni dovolj pojasnjena.

EU mora podpirati obstoječe dejavnosti namesto tega, da bi oblikovala nove, saj se kampanje obveščanja in ozaveščanja pogosto izvajajo na lokalni ravni.

Predlog spremembe 11

Uvodna izjava 29

Predlog Komisije Predlog spremembe OR V skladu z odstavkoma 22 in 23 Medinstitucionalnega sporazuma z dne 13. aprila 2016 o boljši pripravi zakonodaje je treba ta program oceniti na podlagi informacij, zbranih v skladu s posebnimi zahtevami glede spremljanja, pri tem pa se izogibati pretiranemu urejanju in nalaganju upravnih bremen, zlasti državam članicam. Te zahteve lahko po potrebi vključujejo merljive kazalnike, ki so podlaga za ocenjevanje učinkov programa na terenu. V skladu z odstavkoma 22 in 23 Medinstitucionalnega sporazuma z dne 13. aprila 2016 o boljši pripravi zakonodaje je treba ta program oceniti na podlagi informacij, zbranih v skladu s posebnimi zahtevami glede spremljanja, pri tem pa se izogibati pretiranemu urejanju in nalaganju upravnih bremen, zlasti državam članicam. Te zahteve lahko po potrebi vključujejo merljive kazalnike, ki so podlaga za ocenjevanje učinkov programa na terenu v sodelovanju z zadevnimi lokalnimi in regionalnimi oblastmi ter v skladu z načelom aktivne subsidiarnosti .

Obrazložitev

Projektna skupina za subsidiarnost in sorazmernost z vodilom „storiti manj, a učinkoviteje“ je 10. julija podala svoje sklepe, v katerih je predlagala nov pristop, imenovan „aktivna subsidiarnost“. Ta bi zagotovil dodano vrednost zakonodaje EU v korist državljanov in privedel do večjega prevzemanja odgovornosti v zvezi z odločitvami Unije v državah članicah.

Predlog spremembe 12

Poglavje I, člen 1

Predlog Komisije Predlog spremembe OR Ta uredba vzpostavlja program za pravice in vrednote (v nadaljnjem besedilu: program). Ta uredba vzpostavlja program za pravice, vrednote in državljanstvo (v nadaljnjem besedilu: program). V uredbi so določeni cilji programa, proračun za obdobje 2021–2027, oblike financiranja Unije in pravila za zagotavljanje takega financiranja. V uredbi so določeni cilji programa, proračun za obdobje 2021–2027, oblike financiranja Unije in pravila za zagotavljanje takega financiranja.

Obrazložitev

Ime programa mora biti skladno s cilji in uvedenimi ukrepi. Sklop „državljanstvo“ igra v programu ključno vlogo, zato bi se moral pojaviti tudi v njegovem naslovu.

Predlog spremembe 13

Poglavje I, člen 2

Predlog Komisije Predlog spremembe OR 1. Splošni cilj programa je zaščititi ter spodbujati pravice in vrednote, kakor so zapisane v Pogodbah EU, tudi s podpiranjem organizacij civilne družbe, da se ohranijo odprte, demokratične in vključujoče družbe. 1. Splošni cilj programa je zaščititi ter spodbujati pravice in vrednote, kakor so zapisane v Pogodbah EU, tudi s podpiranjem organizacij civilne družbe , lokalnih in regionalnih oblasti in njihovih predstavnikov , da se ohranijo odprte, demokratične in vključujoče družbe. 2. V okviru splošnega cilja iz odstavka 1 ima program naslednje specifične cilje, ki ustrezajo sklopom programa: 2. V okviru splošnega cilja iz odstavka 1 ima program naslednje specifične cilje, ki ustrezajo sklopom programa: (a) spodbujanje enakosti in pravic (sklop enakost in pravice), (a) spodbujanje enakosti in pravic (sklop enakost in pravice), (b) spodbujanje delovanja in udeležbe državljanov v demokratičnem življenju Unije (sklop delovanje in udeležba državljanov), (b) spodbujanje delovanja in udeležbe državljanov v demokratičnem življenju Unije (sklop delovanje in udeležba državljanov), (c) boj proti nasilju (sklop Daphne). (c) boj proti nasilju (sklop Daphne).

Obrazložitev

Lokalne in regionalne oblasti so upravičene do sredstev iz tega programa in imajo pomembno vlogo, zlasti pri spodbujanju državljanske udeležbe in varovanju pravic evropskih državljanov. Združenja lokalnih in regionalnih oblasti imajo veliko vlogo pri razširjanju programa in so še vedno tudi njegov del.

Predlog spremembe 14

Poglavje I, člen 4, točka (b) in nova točka (c)

Predlog Komisije Predlog spremembe OR (b) spodbujanje državljanske in demokratične udeležbe državljanov, ki državljanom in predstavniškim združenjem omogoča izražanje in javno izmenjavo mnenj glede vseh področij delovanja Unije. (b) spodbujanje državljanske in demokratične udeležbe državljanov na nacionalni in evropski ravni , ki državljanom in predstavniškim združenjem omogoča izražanje in javno izmenjavo mnenj glede vseh področij delovanja na podnacionalni in nacionalni ravni ter na ravni Unije; (c) vzpostavitev novih inovativnih ukrepov, zlasti za izvoljene lokalne in regionalne predstavnike ter uradnike in drugo osebje lokalnih in regionalnih oblasti, na primer z razvojem programa mobilnosti, usposabljanja in izmenjav med izvoljenimi lokalnimi in regionalnimi predstavniki ter z vzpostavitvijo mreže „občinskih svetnikov,“ zadolženih za Evropo, po avstrijskem modelu, katere namen je prejemati informacije o aktualnih evropskih vprašanjih ter delovati kot vmesnik med državljani in Evropsko unijo.

Obrazložitev

Državljanska udeležba se pogosto začne na lokalni ravni, ko se državljani v vsakdanjem življenju soočajo z vprašanji izobraževanja svojih otrok ali svoje mobilnosti. Državljansko udeležbo na lokalni ravni je treba podpreti s programom, saj je to prvi korak k udeležbi na višji ravni oziroma nacionalni ali evropski ravni. Kampanje ozaveščanja na lokalni ravni so lahko povezane z udeležbo državljanov na evropski ravni.

Trenutno so možnosti državljanov za sodelovanje pri reševanju evropskih vprašanj še vedno omejene in jih ni mogoče optimalno koristiti. Da bi se izognili njihovemu nezadovoljstvu ali malodušnosti, jim je treba omogočiti, da svoje mnenje izrazijo na vseh ravneh, tudi na lokalni ravni.

Za spodbujanje državljanske udeležbe je nujno, da izvoljeni lokalni in regionalni predstavniki ter uradniki in drugo osebje lokalnih in regionalnih oblasti poznajo evropske izzive in politike ter da so ustrezno seznanjeni z aktualnimi evropskimi vprašanji. Lahko imajo vlogo vmesnika med državljani in EU ter obveščajo državljane in odgovarjajo na njihova vprašanja. Z njihovo pomočjo bi lahko EU ponovno približali državljanom ter spodbudili zanimanje državljanov za evropske teme ter odgovorili na njihova vprašanja, pri tem pa krepili državljansko udeležbo in občutek pripadnosti.

Predlog spremembe 15

Poglavje I, člen 6(1) in (2)

Predlog Komisije Predlog spremembe OR (1) Finančna sredstva za izvajanje programa za obdobje 2021–2027 znašajo [ 641 705 000 ] EUR v tekočih cenah. (1) Finančna sredstva za izvajanje programa za obdobje 2021–2027 znašajo [ 1 100 000 000 ] EUR v tekočih cenah. (2) V okviru zneska iz odstavka 1 se za naslednje cilje dodelita naslednja okvirna zneska: (2) V okviru zneska iz odstavka 1 se za naslednje cilje dodelita naslednja okvirna zneska: (a) [ 408 705 000 ] EUR za specifična cilja iz člena 2(2)(a) in 2(2)(c); (a) [ 450 000 000 ] EUR za specifična cilja iz člena 2(2)(a) in 2(2)(c); (b) [ 233 000 000 ] EUR za specifični cilj iz člena 2(2)(b). (b) [ 650 000 000 ] EUR za specifični cilj iz člena 2(2)(b).

Obrazložitev

Zaradi izjemnih izzivov, s katerimi se sooča EU kot skupnost vrednot, ki temeljijo na pravicah, je treba povečati celotni proračun za instrument za pravice in vrednote.

Predlog spremembe 16

Poglavje III, člen 16(5)

Predlog Komisije Predlog spremembe OR Komisija takoj po sprejetju delegiranega akta o njem sočasno uradno obvesti Evropski parlament in Svet. Komisija takoj po sprejetju delegiranega akta o njem sočasno uradno obvesti Evropski parlament in Svet. V skladu s sporazumom o boljši pripravi zakonodaje lahko državljani in druge zainteresirane strani podajo svoje mnenje o osnutku besedila o delegiranem aktu v roku štirih tednov. O osnutka besedila se je treba posvetovati z Evropskim ekonomsko-socialnim odborom in Odborom regij, in sicer na podlagi izkušenj nevladnih organizacij ter lokalnih in regionalnih organov pri izvajanju programa.

Obrazložitev

Glede na strokovno znanje in delovne odnose med civilno družbo ter lokalnimi in regionalnimi organi je mnenje Evropskega ekonomsko-socialnega odbora in Evropskega odbora regij bistvenega pomena pri sprejemanju delegiranih aktov programa. Izkušnje nevladnih organizacij ter lokalnih in regionalnih oblasti pri izvajanju ukrepov je treba upoštevati, zlasti v mnenjih omenjenih odborov.

Predlog spremembe 17

Poglavje IV, člen 18(2) in (3) (nova točka)

Predlog Komisije Predlog spremembe OR 2. Komisija izvaja ukrepe informiranja in komuniciranja v zvezi s programom ter njegovimi ukrepi in rezultati. Finančna sredstva, dodeljena programu, prispevajo tudi k institucionalnemu komuniciranju o političnih prednostnih nalogah Unije, kolikor so povezane s cilji iz člena 2. 2. Komisija izvaja ukrepe informiranja in komuniciranja v zvezi s programom ter njegovimi ukrepi in rezultati , zlasti prek mreže informacijskih centrov Europe Direct . Finančna sredstva, dodeljena programu, prispevajo tudi k institucionalnemu komuniciranju o političnih prednostnih nalogah Unije, kolikor so povezane s cilji iz člena 2. 3. EU vse morebitne upravičence karseda ustrezno seznanja z možnostmi financiranja, da se zagotovi sodelovanje raznolikih organizacij iz različnih držav članic in partnerskih držav. Kandidati imajo dostop do kontaktne točke, ki jim nudi podporo, odgovarja na njihova vprašanja o postopku prijave in lahko preveri, ali je njihova prijava, preden jo pošljejo, popolna.

Obrazložitev

Pomembno je, da se o možnostih kar najbolje in v največji možni meri obvešča vse lokalne in regionalne oblasti ter vse druge deležnike, ki bi lahko bili zainteresirani. S tem bi se izognili temu, da bi imeli koristi le privilegirani partnerji EU ali najbolje obveščene organizacije. V besedilu Evropske komisije je treba izpostaviti evropske dopisnike. Mreža informacijskih centrov Europe Direct je učinkovita in lokalno povezana. Z obveščanjem in sporočanjem prek te mreže je mogoče doseči rezultate brez povečanja stroškov.

Predlog spremembe 18

Priloga I, točka (g)

Predlog Komisije Predlog spremembe OR združevanju Evropejcev različnih narodnosti in kultur z omogočanjem njihovega sodelovanja pri dejavnostih partnerstva med mesti; združevanju Evropejcev različnih narodnosti in kultur z omogočanjem njihovega sodelovanja pri dejavnostih partnerstva med mesti in podeželjem ter pri projektih čezmejnega sodelovanja ;

Obrazložitev

Pri programu za pravice in vrednote bi bilo treba upoštevati tudi projekte čezmejnega sodelovanja, saj prispevajo k občutku skupne pripadnosti in evropske identitete ter preseganju nacionalnih razlik.

Predlog spremembe 19

Priloga I, točka (h)

Predlog Komisije Predlog spremembe OR spodbujanju in olajševanju aktivne udeležbe pri izgradnji bolj demokratične Unije ter ozaveščanju o pravicah in vrednotah s podporo organizacijam civilne družbe; spodbujanju in olajševanju aktivne udeležbe pri izgradnji bolj demokratične Unije ter ozaveščanju o pravicah in vrednotah s podporo organizacijam civilne družbe , lokalnim in regionalnim oblastem ter njihovim predstavniškim združenjem ;

Obrazložitev

Lokalne in regionalne oblasti so upravičene do sredstev iz tega programa in imajo pomembno vlogo, zlasti pri spodbujanju udeležbe državljanov in varovanju pravic evropskih državljanov. Združenja lokalnih in regionalnih oblasti imajo veliko vlogo pri razširjanju programa in so še vedno tudi njegov del.

Predlog spremembe 20

Priloga I, točka (j)

Predlog Komisije Predlog spremembe OR razvijanju zmogljivosti evropskih mrež z namenom spodbujanja in nadaljnjega razvoja prava, ciljev politik in strategij Unije ter podpiranja organizacij civilne družbe, ki se udejstvujejo na področjih, zajetih s programom; razvijanju zmogljivosti evropskih mrež z nepovratnimi sredstvi za delovanje za več let z namenom spodbujanja in nadaljnjega razvoja prava Unije , okrepitve kritičnih razprav od spodaj navzgor glede ciljev politik in strategij Unije ter podpiranja organizacij civilne družbe, lokalnih in regionalnih oblasti in njihovih predstavniških združenj, ki se udejstvujejo na področjih, zajetih s programom;

Obrazložitev

Civilna družba je zelo pomembna, vendar imajo lokalne in regionalne oblasti in njihova predstavniška združenja na lokalni in regionalni ravni ključno vlogo pri uresničevanju splošnih ciljev programa, zlasti specifičnih ciljev iz člena 2(2).

Predlog spremembe 21

Priloga I, točka (l) (novo)

Predlog Komisije Predlog spremembe OR (l) novim inovativnim ukrepom, zlasti za izvoljene lokalne in regionalne predstavnike ter uradnike in drugo osebje lokalnih in regionalnih oblasti, na primer z razvojem programa mobilnosti, usposabljanja in izmenjav med izvoljenimi lokalnimi in regionalnimi predstavniki ter z vzpostavitvijo mreže „evropskih dopisnikov“ po avstrijskem modelu, katere namen je prejemati informacije o aktualnih evropskih vprašanjih ter delovati kot vmesnik med državljani in Evropsko unijo;

Obrazložitev

Za spodbujanje državljanske udeležbe je nujno, da izvoljeni lokalni in regionalni predstavniki ter uradniki in drugo osebje lokalnih in regionalnih oblasti poznajo evropske izzive in politike ter da so ustrezno seznanjeni z aktualnimi evropskimi vprašanji. Lahko imajo vlogo vmesnika med državljani in EU ter obveščajo državljane in odgovarjajo na njihova vprašanja. Z njihovo pomočjo bi lahko EU ponovno približali njenim državljanom ter spodbudili zanimanje državljanov za evropske teme ter odgovorili na njihova vprašanja, pri tem pa krepili državljansko udeležbo in občutek pripadnosti.

II. POLITIČNA PRIPOROČILA

EVROPSKI ODBOR REGIJ

1. pozdravlja predlog Evropske komisije za večletni finančni okvir, ki vključuje naslov II o naložbah v človeški kapital, socialno kohezijo in vrednote; poudarja, da je OR ta koncept že izpostavil v poročilu o Erasmusu za izvoljene lokalne in regionalne predstavnike;

2. pozdravlja predlog uredbe o vzpostavitvi programa za pravice in vrednote. Trije cilji programa so bistvenega pomena na vseh ravneh upravljanja in so v skladu z mnenji, ki jih je OR že podal v različnih poročilih in v svojem delovnem programu;

3. vendar obžaluje odsotnost izraza „državljanstvo“ v nazivu sklada, čeprav je ta pojem v središču ukrepov, ki bi jih morali izvajati deležniki, zlasti, kot poudarja Komisija v svojem besedilu, v zvezi s pomanjkanjem zaupanja, tako v državah članicah kot med njimi in tudi do Evrope in naraščajočim pojavom ekstremizma;

4. v celoti podpira cilje Komisije na področju boja proti nasilju, spodbujanja evropskih pravic brez diskriminacije, zlasti invalidov, enakosti spolov in krepitve pravice do zasebnosti. OR želi, da bi bili uvedeni posebni ukrepi za enakost spolov in boj proti diskriminaciji in nasilju na podlagi spola;

5. pozdravlja predlog Komisije, da bi v skupen sklad združili program za pravice in vrednote ter program za pravosodje, kar bo omogočilo poenostavitev postopkov in njihovo večjo prepoznavnost ter proračunsko prožnost med programi;

6. pozdravlja novo pravno podlago, ki jo je izbrala Komisija; pri tem poudarja potrebo po uporabi načela „aktivne subsidiarnosti“, kot je opredeljeno v končnem poročilu delovne skupine za subsidiarnost;

7. priznava, da so predlogi Komisije v skladu z načeloma subsidiarnosti in sorazmernosti;

8. obžaluje, da skladu niso bili namenjeni višji zneski glede na številne potrebe in nujnost okrepitve delovanja; zato poziva, da se celotni proračun za program za pravice in vrednote poveča na 1,1 milijarde EUR, od česar se 513 milijonov EUR, tj. po 1 EUR na državljana EU, nameni dejavnostim pobratenja in mreženja med državljani in njihovimi lokalnimi in regionalnimi oblastmi ter vzpostavitvi novih inovativnih ukrepov za izvoljene lokalne in regionalne predstavnike;

9. želi, da se vzpostavi učinkovita komunikacija, s čimer bi zagotovili, da bodo vsi morebitni prosilci seznanjeni z možnostmi financiranja v okviru programa. Lokalne in regionalne oblasti bi morale biti neposredno obveščene o ukrepanju, pri katerem bi lahko sodelovale, zlasti v zvezi z državljansko udeležbo; pri tem bi lahko bilo koristno delo centrov, ki so del omrežja Evropske komisije „Europe Direct“;

10. opozarja, da se evropske institucije zdijo oddaljene in tehnokratske, medtem ko so lokalne in regionalne oblasti, in torej njihovi izvoljeni predstavniki, državljanom blizu in tako predstavljajo neposredno in učinkovito vez med EU in državljani;

11. poudarja pomen pojasnitve, kdo upravlja z EU, in poziva EU, naj okrepi vlogo Evropske komisije, nadnacionalnega izvršnega organa Unije, kar pa mora spremljati večji demokratični nadzor in spremljanje njenega delovanja;

12. meni, da bo razvoj sinergij in vzpostavitev novih, inovativnih orodij ključnega pomena za izboljšanje prepoznavnosti, učinkovitosti in spremljanja teh programov; bistveno vlogo lahko odigra tudi usposabljanje in obveščanje izvoljenih lokalnih in regionalnih predstavnikov;

13. želi, da bi bili v programu upoštevani tudi projekti čezmejnega sodelovanja, saj spodbujajo sodelovanje med regijami in organizacijami različnih držav članic ter tako krepijo občutek skupne evropske identitete;

14. poziva k vključitvi novih, inovativnih oblik ukrepanja v sklop delovanje in udeležba državljanov, zlasti v odnosu do izvoljenih lokalnih in regionalnih predstavnikov, na primer z razvojem programa za usposabljanje in mobilnost izvoljenih lokalnih in regionalnih predstavnikov, kot je opisano v poročilu, ki ga je OR sprejel februarja 2018;

15. želi tudi, da bi evropske institucije v sodelovanju z državami članicami promovirale mrežo „evropskih dopisnikov“, ki bi bila zasnovana po avstrijskem modelu in bi obveščala izvoljene lokalne in regionalne predstavnike o aktualnih evropskih vprašanjih ter jim nudila orodja, s katerimi bi lahko najbolje izpolnili pričakovanja državljanov; to bi pripomoglo k boju proti pomanjkanju zanimanja državljanov za evropska vprašanja;

16. meni, da je sodelovanje različnih akterjev ključnega pomena za uspeh programa in dosego zastavljenih ciljev. OR želi dati prednost pristopu na več ravneh, pri čemer bi bile številne dejavnosti, predvidene v programu, opredeljene in izvedene na lokalni in regionalni ravni, lokalne in regionalne oblasti pa bi lahko bile upravičene do sredstev iz programa;

17. poudarja, da so kampanje informiranja in ozaveščanja bistvenega pomena, vendar same po sebi ne zagotavljajo državljanske udeležbe. Razviti je treba učinkovite instrumente, ki bodo omogočali državljansko udeležbo. Primer tega na evropski ravni je evropska državljanska pobuda, pri čemer je OR v svojem poročilu, ki ga je sprejel marca 2018, podal več priporočil za izboljšanje tega instrumenta državljanske udeležbe na evropski ravni;

18. prav tako meni, da bi se bilo treba pri kampanjah obveščanja osredotočiti na priložnosti na lokalni ravni. To je namreč raven, na kateri se lahko državljani začnejo ukvarjati s vprašanji, ki neposredno vplivajo na njihovo vsakdanje življenje;

19. bo sodeloval z vsemi lokalnimi in regionalnimi oblastmi, zlasti pri krepitvi državljanskih pravic ter sodelovanju in udeležbi državljanov, da bi na ta način krepili ozaveščenost o ključnih evropskih vprašanjih in povečali občutek evropske pripadnosti. OR že izvaja ukrepe v podporo izvajanju ciljev tega programa. Tako je bilo po Evropi organiziranih več kot 180 razprav v zvezi s pobudo Razmislimo o Evropi. To dokazuje, da si številni državljani želijo izraziti svoje mnenje o evropskih vprašanjih in sodelovati pri njihovem reševanju.